Musajik 17 Ramadan

Musajik 17 Ramadan (Arab: جامع ١٧ من رمضان, aliah aksara: Jami' Sabata'sh Ramaḍān) adolah musajik di Al-Rusafa, Bagdad.جامع 17 رمضان - محافظة بغداد  Musajik iko dibangun pado era Karajaan Irak jo dianggap sabagai mercu tando basijarah penting karano barado di alun-alun utamo kota.

 Sijarah 

 Latar balakang 
Batu partamo pambangunan musajik iko dilatakan pado masuk pamarintahan Rajo Ghazi I, tapi pangarajoannyo baru salasai pado 14 Juli 1959 maso tajadinyo Revolusi 14 Juli nan dipimpin dek Abdul Karim Qasim. Maso itu, musajik iko diagiah namo "Musajik Syuhada". Meskipun alah resmi dibuka, kagiatan ibadah di musajik baru dilaksanakan mulai 6 Desember 1963 pado maso kapresidenan Abdul Salam Arif. Pado maso itu, namo musajik iko diubah manjadi "Musajik 14 Ramadan" seaagai panghormatan tahadap Revolusi Ramadan 1963.ساحة الفردوس أصبحت رمز سقوط نظام صدام وتحولت اليوم إلى أكبر مركز لتبديل العملات في بغداد، أخبــــــار ساحة الفردوس رمز سقوط صدام تسوده الفوضى والاهمال – مجلة الشبكة العراقية، IMN Magazine 

Musajik iko punyo sijarah panjang takait parubahan namonyo. Awalnyo, musajik iko direncanakan banamo "Musajik al-Alawiyyah", tapi satalah Revolusi 14 Juli, musajik iko disabuik "Musajik Republik." Sasudah dibuka, Qasim nio maubah namonyo manjadi "Musajik Syuhada". Pado 6 Desember 1963, musajik baganti namamo manjadi "Musajik 14 Ramadan."

 Paristiwa barikutnyo 
kiri|jmpl| Musajik iko sabagai latar panggulingan patuang Saddam Hussein nan takenal.
Taun 1959, Abdul Karim Qasim marasmian Monumen Prajurit Tak Dikenal partamo di Lapangan Firdaus di muko musajik iko. Monumen itu dirancang manjadi tampek panghormatan bagi tokoh-tokoh politik senior nan bakunjuang ka Irak jo malatakan karangan bungo di sinan. Meski musajik maalami babarapo parubahan namo, Lapangan Firdaus tatap batahan. Pado taun 1981 monumen tasabuik dirubuahan jo dipindahan ka tampek lain. Sabagai gantinyo, patuang Presiden Saddam Hussein ditagakan di tampek itu. Katiko invasi Amerika Sarikat ka Irak, patuang tasabuik diturunan dan musajik iko baganti namo manjadi namo nan kini untuak manganang Pertempuran Badar. Lapangan sarato musajik iko manjadi simbol barakhirnyo suatu sakaligus awal baru bagi Irak. Tampek iko juo mancaminkan kakacauan nan tajadi sasudah invasi.ساحة الفردوس أصبحت رمز سقوط نظام صدام وتحولت اليوم إلى أكبر مركز لتبديل العملات في بغداد، أخبــــــار ساحة الفردوس رمز سقوط صدام تسوده الفوضى والاهمال – مجلة الشبكة العراقية، IMN Magazine  Kini, musajik tasabuik tatap aktif jo dipakai untuak salat Jumat dek umaik Muslim Sunni jo Syiah.صلاة موحدة بين السنة والشيعة في العراق 

 Deskripsi 
kiri|jmpl| Pamandangan musajik dari Lapangan Firdaus pado taun 2003.
Musajik iko dianggap penting karano kaindahan konstruksi jo gaya arsitektur Islamnyo nan khas, sarato manjadi mercu tando urban kuno Bagdad. Total laweh musajik mancapai 5.000 meter persegi jo ruang salat utamo mampu manampuang labiah dari 2.500 jamaah. Fasilitas lainnyo mancakup ruang salat khusus padusi, ruang administrasi jo pakerja, sarato taman nan mangaliliangi masjid. Tadapek pulo satu rumah untuak imam jo katik, sarato aula nan dipakai untuak acara kaagamaan. Musajik iko juo mamiliki pusat studi jo panghafalan Al-Qur'an nan banamo "Pusat Ahlul Qur’an".

Salah satu kaistimewaan musajik ini adolah dekorasi kaligrafi jo lukisan nan dibuek dek maestro kaligrafi Irak banamo Hashem Muhammad al-Baghdadi. Jariah kaligrafinyo manghiasi arah kiblat jo maadok taman musajik. Kontribusi Al-Baghdadi pado musajik iko acok dianggap sabagai salah satu karya paliang gadangnyo.

 Caliak pulo 

 Islam di Irak

 Referensi 

Kategori:Bangunan jo struktur di Bagdad
Kategori:Arsitektur Irak
Kategori:Koordinat di Wikidata
Kategori:Wiki Cinto Ramadan 2026